Južnoameričko prvenstvo u nogometu 1942.
Južnoameričko prvenstvo u nogometu 1942. je bilo 17. kontinentalno nogometno takmičenje Južne Amerike. Turnir je odigran u Urugvaju od 10. januara do 7. februara 1942. godine. Na prvenstvu je učestvovalo sedam ekipa. Urugvaj je osmi put u svojoj historiji osvojio šampionsku titulu. Drugo mjesto je osvojila Argentina a treće Brazil. Herminio Masantonio i José Manuel Moreno, reprezentativci Argentine su bili najbolji strijelci prvenstva sa sedam postignutih golova.